stanford-oval/wikipedia huggingface dataset:
סטטוס אפילפטיקוס
טיפול > ברביטורטים

לפני שהומצאו הבנזודיאזפינים השתמשו בברביטורטים והם עדיין בשימוש אם אין אפשרות להשתמש בבנזודיאזפינים. משתמשים בהם על מנת לגרום לתרדמת ברביטורטית. הברביטורט הנפוץ ביותר בשימוש הוא פנוברביטל. ניתן גם להשתמש בתיופנטל או פנטוברביטל אם חייבים להפסיק את ההתקפים באופן מיידי.
תוצאה צפויה

בערך אחד מתוך חמישה אנשים שלקו בסטטוס אפילפטיקוס – 42,000 במשך שנה בארצות הברית ימותו בתוך 30 יום מאז תחילת התקף הסטטוס הראשון. לרוב האנשים האלה יש בעיה בסיסית במוח הגורמת להתקפי הסטטוס, כמו גידול, דלקת במוח, פגיעה במוח או שבץ מוחי. עם זאת גם אנשים שאובחנה בהם אפילפסיה ויש להם סטטוס אפילפטיקוס נמצאים בסכנת מוות גדולה יותר.
לקריאה נוספת

מיכאל דובלין ויהודית מנליס, 2005. המדריך השלם לאפילפסיה
יצחק שילר, אפילפסיה : מדריך לחולה ולבני משפחתו, פרולוג, 2005.
הערות שוליים

↑  מַצָּב כִּפְיוֹנִי במילון רפואה (תשנ"ט), באתר האקדמיה ללשון העברית
↑  י. שילר. אפילפסיה, פרק 5
↑  http://www.infomed.co.il/definition-2669/
↑  אפילפסיה: מדריך לחולה ולבני משפחתו, פרק 5
↑  PMID 19605972
↑  MedRevise.co.uk Status Epilepticus article: Accessed 8th June 2010 http://www.medrevise.co.uk/wiki/Status_epilepticus
↑  Status epilepticus: Definition from Answers.com
↑  מיכאל דובלין ויהודית מנליס. המדריך השלם לאפילפסיה, פרק 12.
↑  י. שילר. אפילפסיה, פרק 4
↑  Waltregny, Alain; Jérôme Dargent (בספטמבר–באוקטובר  1975). "Preliminary study of parenteral lorazepam in status epilepticus". Acta Neurologica Belgica. 75 (5): 219–29. PMID 3939. {{cite journal}}:  (עזרה)
↑  Walker, JE; RW Homan; MR Vasko; IL Crawford; RD Bell; WG Tasker (בספטמבר  1979). "Lorazepam in status epilepticus". Annals of Neurology. 6 (3): 207–13. doi:10.1002/ana.410060305. PMID 43112. {{cite journal}}:  (עזרה)
↑  Orr, Richard A.; Robert J. Dimand; Shekhar T. Venkataraman; Valerie A. Karr; Kathleen J. Kennedy (בספטמבר  1991). "Diazepam and intubation in emergency treatment of seizures in children". Annals of Emergency Medicine. 20 (9): 1009–13. doi:10.1016/S0196-0644(05)82981-6. PMID 1877765. {{cite journal}}:  (עזרה)
↑  Epilepsy Foundation
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סטסוליד המכיל דיאזפאם שניתן להכניסו דרך פי הטבעת
תור DSV-2

התור DSV-2 היה טיל מחקר, טיל ניסוי ונשק נגד לוויינים בעל מספר גרסאות שפותח מטיל התור. התור DSV-2 שימש גם כשלב ראשון במספר נגזרות של טיל התור.
גרסאות > DSV-2D

התור DSV-2D שוגר פעמיים ב-1962, לשתי טיסות מחקר תת-מסלוליות ששימשו בתוכנית 437 לפיתוח נשק נגד לוויינים. לטיל זה היה שלב אחד - תור DM-21. הטיל שוגר ב-LC-17A מנמל החלל קייפ קנוורל.
גרסאות > DSV-2E

התור DSV-2E היה טיל בעל שלב אחד - תור DM-19. הוא שוגר 8 פעמים ב-1962, כולל מספר שיגורים גרעיניים כחלק ממבצע דומיניק. שלושה שיגורים נכשלו, שיגורים שנשאו ראשי קרב גרעיניים פעילים. השיגורים בוצעו בכני השיגור 1 ו-2 מאטול ג'ונסטון.
גרסאות > DSV-2F

התור DSV-2F היה טיל חד שלבי - תור DM-19. שלושה שוגרו בין 1963 ל-1964, כחלק מתוכנית ASSET בו שוגרו מטוסי ניסוי מסוג בואינג X-20 דיינה-סור. השיגורים בוצעו ב-LC-17B מנמל החלל קייפ קנוורל.
גרסאות > DSV-2G

התור DSV-2G היה טיל בעל שני שלבים. שלב ראשון מסוג תור DM-19 ושלב שני מסוג דלתא A. שלושה שיגורים בוצעו בשנים 1964 ו-1965 כחלק מתוכנית ASSET. השיגורים בוצעו ב-LC-17B מנמל החלל קייפ קנוורל.
גרסאות > DSV-2J

התור DSV-2J היה טיל חד שלבי (תור DM-19) נגד לוויינים גרעיני שהיה בשירות מבצעי. 18 שיגורים בוצעו בין 1964 ל-1975. מספר שיגורים נשאו מטען מדעי לחלל. השיגורים בוצעו בכני השיגור 1 ו-2 מאטול ג'ונסטון.
גרסאות > DSV-2U

התור DSV-2U היה טיל בעל שני שלבים. שלב ראשון מסוג תור DM-19 ושלב שני מסוג star 37XE. חמישה שיגורים בוצעו בין השנים 1976 ל-1980 כחלק מתוכנית DMSP. השיגורים בוצעו ב-SLC-10W מנמל החלל קייפ קנוורל.
ראו גם

נשק נגד לוויינים
עונת 1986/1987 בליגה הארצית

עונת 1986/1987 בליגה הארצית הייתה העונה ה-11 של הליגה הארצית כליגה השנייה בחשיבותה בכדורגל בישראל.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה כללה 16 קבוצות. את העונה סיימה צפרירים חולון במקום הראשון והעפילה לעונת 1987/1988 בליגה לאומית. בעקבות החלטה על צמצום הליגות, היא הייתה הקבוצה היחידה שעלתה.
בסיום העונה הפועל בית שאן, בית"ר רמלה, בית"ר נהריה והפועל דימונה ירדו לליגה השלישית. יתרה מכך, הקבוצות שזכו במקומות 11 ו-12 השתתפו במשחקי המבחן שבעקבותם גם הפועל מרמורק ירדה ליגה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | צפרירים חולון | 30 | 14 | 11 | 5 | 36 | 16 | 20 | 53 | עלתה ליגה |
| 2 | הפועל ירושלים | 30 | 15 | 8 | 7 | 36 | 24 | 12 | 53 |  |
| 3 | הפועל חיפה | 30 | 13 | 11 | 6 | 40 | 23 | 17 | 50 |  |
| 4 | הפועל חדרה | 30 | 13 | 9 | 8 | 40 | 36 | 4 | 48 |  |
| 5 | הפועל טבריה | 30 | 12 | 7 | 11 | 38 | 34 | 4 | 43 |  |
| 6 | הפועל יהוד | 30 | 11 | 9 | 10 | 31 | 30 | 1 | 42 |  |
| 7 | מכבי רמת עמידר | 30 | 12 | 6 | 16 | 26 | 29 | 3- | 42 |  |
| 8 | הפועל עכו | 30 | 9 | 14 | 7 | 30 | 25 | 5 | 41 |  |
| 9 | מכבי שעריים | 30 | 9 | 13 | 8 | 25 | 19 | 6 | 40 |  |
| 10 | הכח רמת גן | 30 | 11 | 7 | 12 | 27 | 25 | 2 | 40 |  |
| 11 | הפועל מרמורק | 30 | 11 | 6 | 13 | 35 | 36 | 1- | 39 | משחקי המבחן |
| 12 | הפועל רמת גן | 30 | 9 | 11 | 10 | 23 | 26 | 3- | 38 | משחקי המבחן |
| 13 | הפועל בית שאן | 30 | 7 | 16 | 7 | 26 | 29 | 3- | 37 | ירדו ליגה |
| 14 | בית"ר רמלה | 30 | 8 | 13 | 9 | 25 | 37 | 12- | 37 | ירדו ליגה |
| 15 | בית"ר נהריה | 30 | 4 | 8 | 18 | 19 | 39 | 20- | 20 | ירדו ליגה |
| 16 | הפועל דימונה | 30 | 4 | 7 | 19 | 21 | 51 | 30- | 19 | ירדו ליגה |
סו בינגטיאן

זהו שם סיני; שם המשפחה הוא .
| --- | --- |

 לידה:  29 באוגוסט 1989 (בן 35) ג'ונגשאן, הרפובליקה העממית של סין 
 מידע כללי
 מדינה:  הרפובליקה העממית של סין 
 השכלה:  Jinan University 
 משקל:  65 ק"ג 
 גובה:  1.72 מטרים
 ספורט
 ענף ספורט:  אתלטיקה
 תת-ענף:  ריצת 100 מטר
 הישגים
 שיאים אישיים:  אצטדיון:   100 מטר: 9.83 שניות (2021), שיא אסיה   אולם:   60 מטר: 6.42 שניות (2018), שיא אסיה
 פרסים והוקרה:  מדליית ארד אולימפית 
 
סו בינגטיאן (בסינית: 苏炳添; נולד ב-29 באוגוסט 1989) הוא אצן סיני, פעמיים אלוף אסיה (קובה 2011, פונה 2013), אלוף משחקי אסיה (ג'קרטה 2018) ושיאן אסיה בריצת 100 מטר. בנוסף, הוא סגן אלוף העולם באולם (ברמינגהאם 2018) בריצת 60 מטר. שיאו האישי של בינגטיאן בריצת 60 המטרים מדרג אותו במקום החמישי בכל הזמנים, ביחד עם דוויין צ'יימברס.
קריירה

באליפות העולם באולם שנערכה ב-2014, סיים סו במקום הרביעי בריצת 60 מטר בתוצאה של 6.52 שניות. במשחקים האסייתים שנערכו באותה שנה בדרום קוריאה, זכה במדליית הזהב עם נבחרתו בריצת 4x100 מטר בתוצאה של 37.99 שניות.
קריירה > 2015 > מדליה באליפות העולם

באליפות העולם שנערכה בחודש אוגוסט בבייג'ינג, זכה סו במדליית הכסף בריצת 4X100 מטר, בתוצאה של 38.01 שניות. בגמר ריצת 100 המטרים סיים במקום התשיעי והאחרון בתוצאה של 10.06 שניות.
קריירה > 2016

באולימפיאדה, שנערכה בחודש אוגוסט, סיים רביעי במקצה ובמקום ה-14 הכללי בשלב חצי הגמר של ריצת 100 המטרים בתוצאה של 10.08, ולא עלה לגמר. זכה בריצת 4X100 מטרים עם נבחרתו במקום הרביעי, בתוצאה של 37.90 שניות.
קריירה > 2017

בתחרות ליגת היהלום ביוג'ין שנערכה בחודש מאי, סיים במקום השני בריצת 100 מטר בשיא סיני חדש של 9.92 שניות. שלושה חודשים לאחר מכן, באליפות העולם, סיים במקום השמיני בריצת 100 מטר לאחר שקבע תוצאה של 10.27 שניות, ובריצת השליחים 4X100 מטר, סיים עם נבחרתו במקום הרביעי, בתוצאה של 38.34 שניות.
קריירה > 2018

באליפות העולם באולם שנערכה בחודש מרץ בברמינגהאם, זכה סו במדליית הכסף בריצת 60 מטר בשיא אסיה חדש של 6.42 שניות, תוצאה שמדרגת אותו במקום החמישי בכל הזמנים, ביחד עם דווין צ'יימברס הבריטי. הוא סיים אחרי כריסטיאן קולמן האמריקאי, שקבע שיא אליפות חדש של 6.37 שניות. חודשיים לאחר מכן, סיים במקום השני בריצת 100 מטר בליגת היהלום בשנחאי, בתוצאה של 10.08. חודש לאחר מכן, בתחרות שנערכה במדריד, סיים סו במקום הראשון בריצת 100 מטר בתוצאה של 9.91 שניות, השווה את שיא אסיה של פמי אוגונודה וקבע את התוצאה הטובה בהיסטוריה לאדם שאיננו ממוצא אפריקאי, לפחות חלקי (שיפור של מאית אחת לשיאו של כריסטוף למטר).
במשחקי אסיה שנערכו בחודש אוגוסט בג'קרטה, זכה סו במדליית זהב בריצת 100 מטר, לאחר שקבע תוצאה של 9.92 שניות, ובמדליית ארד בריצת 4X100 מטר, לאחר שנבחרתו קבעה תוצאה של 38.89 שניות.
קריירה > 2021

באולימפיאדת טוקיו קבע בחצי גמר ריצת 100 המטרים שיא אסיה חדש של 9.83 שניות. בגמר סיים שישי בתוצאה של 9.98 שניות.
סמנתה ג'ונס

| --- | --- |

 יוצרים:  קנדיס בושנל 
 גילום הדמות:  קים קטרל 
 מידע
 מקצוע:  איש יחסי ציבור
 אזרחות:  ארצות הברית 
 
סמנתה ג'ונס היא דמות דמיונית המככבת בסדרה מבית היוצר של HBO "סקס והעיר הגדולה". את הדמות מגלמת השחקנית קים קטרל.
היסטוריה של הדמות

סמנתה היא אחת מארבע חברות המחפשות אהבה, תשוקה וריגוש בעיר ניו יורק. אישה גאה, בטוחה, מינית מאוד. רוב עלילותיה סובבים סביב יחסי המין התכופים ועניינים קצרים שיש לה. היא בוטה. היא מתוארת כישירה, מגנה מאוד על חברותיה ולא פוחדת מעימות. היא מציגה גם אדישות כלפי היכרויות ומונוגמיה ומרגישה שלא בנוח בכל פעם שמערכות היחסים המיניות שלה מקבלות פן רגשי.
לא הרבה ידוע על שנותיה הצעירות של סמנתה. ידוע שהיא באה מרקע של מעמד פועלים, והיא בילתה את רוב שנות העשרה שלה כמוכרת. בסרט "סקס והעיר הגדולה 2" מוזכר כי קארי פגשה אותה שלוש שנים אחרי שהגיעה לניו יורק כאשר סמנתה עבדה כברמנית. בעונה השלישית יש רמז שיש לה לפחות שני אחים (מינם המדויק לא מוזכר), כשהיא מזכירה כי בגיל שלה, אמא שלה "הייתה עם שלושה ילדים ובעל שיכור". היא ציינה שעברה לפחות שתי הפלות, שאחת מהן התרחשה בזמן שהיא הייתה בזמן לימודיה.
סמנתה גדולה בגילה משאר הבנות בחבורה, ויש לה חברת יחסי ציבור שלה.
בתחילה היא גרה באפר איסט סייד שבעיר, אבל בהמשך עברה לדירה יקרה ברובע אריזת הבשר.
אחת מהתכונות הטובות ביותר של סמנתה היא נאמנותה לחבריה. כאשר קארי מתוודה בפניה שהיא מנהלת רומן עם החבר לשעבר שלה והנשוי "המיסטר ביג", ובוגדת בחבר שלה, איידן, סמנתה אומרת לה ששיפוט זה לא הסגנון שלה, ומציע את תמיכתה. למרות שהיא נלחמת עם שרלוט כמה פעמים, הן תמיד מצליחות לגשר כל ההבדלים ביניהן. למרות שהתקשה להסתגל למירנדה לאחר לידת תינוק זכר, היא מוותרת על תור לעיצוב שיער נחשק עם מעצב שיער מכובד ושולחת את מירנדה במקום ונשארה מאחור כדי לשמור על התינוק ולתת לה  הפסקה נחוצה. השמירה נהפכת ליצירתית כאשר סמנתה משתמשת במכשיר רוטט על מנת להריע את צרחות התינוק. למרות שמירנדה נחשבת בדרך כלל החברה הכי קרובה של קארי, סמנתה מוצגת כקרובה יותר לקארי בכמה הזדמנויות, אחת מהן היא כשקארי שונאת את טבעת האירוסין שמירנדה עזרה לאיידן לבחור לתת לקארי, אבל קארי אוהבת את הטבעת החלופית שנבחרה בסיועה של סמנתה בהמשך.
לקראת סוף הסדרה סמנתה מאובחנת עם סרטן השד. בזמן המחלה, בתהליך הריפוי והטיפולים היא נוהגת לשחק עם המראה שלה על ידי לבישת פאות, כובעים, כיסויי ראש שערורייתיים. באחד מהפרקים האחרונים, היא נואמת בכנס בנושא הסרטן ומקבלת מחיאות כפיים סוערות לאחר הסרת הפאה שלה על הבמה והתוודותה על כך שהיא סובלת מגלי חום. הקהל מעריך את הכנות והיושר שלה, ורבות מהנשים בקהל נעמדות ומסירות את הפאות שלהן גם כן.
מערכות יחסים

לסמנתה היו במהלך הסדרה מספר מערכות יחסים רציניות:
מערכות יחסים > ג'יימס

את ג'יימס מכירה סמנתה בבר ג'אז ולא מקיימת עמו יחסי מין בתחילת המערכת יחסים. בהמשך סמנתה מקיימת עמו יחסים אך מתאכזבת מאיבר מינו הקטן.
סמנתה לא נפרדת ממנו ולאחר המשך הקשר המיני הלא מספק היא מחליטה להענות להצעתו וללכת לטיפול זוגי. בטיפול הזוגי כאשר היא מבינה שללא פעולה ישירה וברורה תצטרך להישאר בקשר הלא מספק היא מתוודה במהלך הטיפול על מחשבותיה. בתגובה מאשים אותה ג'יימס שאולי תחשוב אם איבר מינה לא גדול מדי.
הם נפרדים מיד לאחר מכן.
מערכות יחסים > מריה

את מריה, אומנית ברזילאית, מכירה סמנתה במהלך תערוכה. סמנתה מוקסמת מהאומנית הדרום אמריקאית הפרוע ונעתרת לבסוף לחזוריה. סמנתה מתוודה שהיא לסבית בפני חברותיה ההמומות. במהלך מערכת היחסים מגלה סמנתה סוג חדש של אינטימיות אך לא מצליחה להגיע לסיפוק מיני מלא ללא הגברים שדופקים על דלתותיה ומחזרים אחריה במקומות הבילוי בעיר. לבסוף מערכת היחסים נגמרת לאחר ששתי הנשים לא הצליחו למגר את הפער שנפער ביניהן. הפרידה נעשתה ברוח טובה ובצורה הדדית.
מערכות יחסים > ריצ'רד

את איל המלונות העשיר מכירה סמנתה בזמן עבודת יחצנות שהיא מבצעת עבורו. לאחר התחלת קשר רעוע סמנתה וריצ'רד מתחילים לקיים מערכת יחסים מינית סוערת ומלאת תשוקה. לאחר שהוא מניע את הקשר ביניהם לקשר מונוגמי ומתוודע מולה על אהבתו היא מתמסרת אליו לחלוטין ומבינה שהיא מאוהבת בו גם. בהמשך לאחר שסמנתה חושדת שהוא מנהל רומן מאחורי גבה היא מרגלת אחריו בסתר ותופסת אותו מקיים יחסי מין עם אחרת. סמנתה הנפגעת נפרדת מריצ'רד ברוח זעם ונוטרת לו טינה זמן ממושך. לאחר שלל התנצלויות מצידו הם חוזרים לתקופה קצרה, אך חוסר אמונה של סמנתה בו מערער את היחסים והם נפרדים שוב סופית.
מערכות יחסים > סמית' ג'רוד

את סמית' (בשמו המקורי ג'יסון לואיס) יפה התואר מכירה סמנתה במסעדה בה הוא עובד כמלצר. למרות שכלל הנשים במסעדה שמות להן למטרה לפתות אותו סמנתה היא זאת שמצליחה לבסוף. לאחר שבתחילה סמנתה לא מעוניינת בקשר רציני איתו הוא משכנע אותה אט אט לעשות כן. סמנתה מעוניינת להוקיר לו טובה על הסיפוק המיני שהוא מעניק לה ומחליטה לעזור לו בקריירת המשחק הכושלת שלו. סמנתה בונה את דמותו מחדש (גם על ידי שינוי שמו) וממתגת אותו כדוגמן לוהט.
ג'רי מלווה את סמנתה לאורך כל מחלה ונשאר לצידה עד לסוף הסדרה. מערכת היחסים ביניהן שנבנתה לאט ובדרגה עם עליות ומורדות במהלכה נשארת מערכת היחסים האיתה ביותר שחווה סמנתה בסדרה ומספקת לדמות פן חיובי ועתיד ורוד.
עונת 1986/1987 בליגה הלאומית

| --- | --- |
 תקופת התחרות:  19 בספטמבר 1986 – 30 במאי 1987 (254 ימים)
 מספר משתתפות:  16
 הזוכה:  בית"ר ירושלים
 מספר משחקים:  240
 מספר שערים:  522 (2.18 בממוצע למשחק)
 מלך השערים:  ישראל אלי יאני (16 שערים)
 השחקן המצטיין:  ישראל אורי מלמיליאן
 → 1985/19861987/1988 ←
 
עונת 1986/1987 בליגה הלאומית הייתה העונה ה-31 של הליגה הלאומית כליגת הכדורגל הבכירה בישראל.
על ניצחון במשחק הוענקו שלוש נקודות ונקודה בודדת הוענקה על תיקו. לעונת 1986/1987 לליגה הלאומית עלו בית"ר נתניה, בית"ר תל אביב והפועל לוד. בתום העונה סיימה בית"ר ירושלים במקום הראשון, וזכתה באליפות לראשונה בתולדותיה. המבקיע המצטיין של העונה היה אלי יאני מהפועל כפר סבא שכבש 16 שערים.
באותה עונה הייתה קרובה בני יהודה להשלים עונה שלמה ללא אף הפסד ליגה, כאשר עד המחזור ה-29 היו במאזנה 0 הפסדים, אך במחזור הסיום נחלה הקבוצה את הפסד הליגה היחיד שלה באותה עונה, כשנוצחה 2-5 בחוץ בידי מכבי חיפה.
בסיום העונה מכבי יבנה, מכבי יפו ובית"ר נתניה ירדו ליגה. לעונת 1987/1988 לליגה הלאומית עלתה קבוצת צפרירים חולון זאת בעקבות ההחלטה להקטין את הליגה הלאומית ל-14 קבוצות.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | בית"ר ירושלים | 30 | 19 | 9 | 2 | 59 | 27 | 32 | 66 | העפלה לגביע האינטרטוטו |
| 2 | בני יהודה תל אביב | 30 | 11 | 18 | 1 | 37 | 25 | 12 | 51 | העפלה לגביע האינטרטוטו |
| 3 | מכבי תל אביב | 30 | 12 | 11 | 7 | 43 | 25 | 18 | 47 |  |
| 4 | הפועל לוד | 30 | 11 | 12 | 7 | 35 | 21 | 14 | 45 |  |
| 5 | שמשון תל אביב | 30 | 10 | 15 | 5 | 33 | 20 | 13 | 45 |  |
| 6 | מכבי פתח תקווה | 30 | 11 | 12 | 7 | 29 | 21 | 8 | 45 |  |
| 7 | מכבי נתניה | 30 | 12 | 8 | 10 | 30 | 30 | 0 | 44 |  |
| 8 | הפועל כפר סבא | 30 | 11 | 9 | 10 | 44 | 40 | 4 | 42 |  |
| 9 | מכבי חיפה | 30 | 9 | 12 | 9 | 35 | 28 | 7 | 39 |  |
| 10 | הפועל פתח תקווה | 30 | 9 | 11 | 10 | 31 | 30 | 1 | 38 |  |
| 11 | הפועל באר שבע | 30 | 7 | 15 | 8 | 20 | 19 | 1 | 36 |  |
| 12 | הפועל תל אביב | 30 | 6 | 16 | 8 | 20 | 22 | 2- | 34 |  |
| 13 | בית"ר תל אביב | 30 | 7 | 13 | 10 | 33 | 39 | 6- | 34 |  |
| 14 | מכבי יבנה | 30 | 6 | 12 | 12 | 28 | 35 | 7- | 30 | ירדו ליגה |
| 15 | מכבי יפו | 30 | 4 | 10 | 16 | 23 | 48 | 25- | 22 | ירדו ליגה |
| 16 | בית"ר נתניה | 30 | 3 | 1 | 26 | 22 | 92 | 70- | 10 | ירדו ליגה |
| עונות בליגה העליונה בישראל |
| --- | --- | --- |
| ליגת ארץ ישראל | 1929/1930 • 1930/1931 • 1931/1932 • 1932/1933 • 1933/1934 • 1934/1935 • 1935/1936 • 1937 • 1938 • 1939 • 1940 • 1940/1941 • 1941/1942 • 1942/1943 • 1943/1944 • 1944/1945 • 1945/1946 • 1946/1947 • 1947/1948 • 1948/1949 |  |
| ליגה א' והליגה הלאומית | 1949/1950 • 1950/1951 • 1951/1952 • 1952/1953 • 1953/1954 • 1954/1955 • 1955/1956 • 1956/1957 • 1957/1958 • 1958/1959 • 1959/1960 • 1960/1961 • 1961/1962 • 1962/1963 • 1963/1964 • 1964/1965 • 1965/1966 • 1966/1968 • 1968/1969 • 1969/1970 • 1970/1971 • 1971/1972 • 1972/1973 • 1973/1974 • 1974/1975 • 1975/1976 • 1976/1977 • 1977/1978 • 1978/1979 • 1979/1980 • 1980/1981 • 1981/1982 • 1982/1983 • 1983/1984 • 1984/1985 • 1985/1986 • 1986/1987 • 1987/1988 • 1988/1989 • 1989/1990 • 1990/1991 • 1991/1992 • 1992/1993 • 1993/1994 • 1994/1995 • 1995/1996 • 1996/1997 • 1997/1998 • 1998/1999 |  |
| ליגת העל | 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 • 2024/2025 |  |
סונגה ג'ונג

| --- | --- |
2016-04-08 Sungha Jung 02
2016-04-08 Sungha Jung 02
 לידה:  2 בספטמבר 1996 (בן 28) צ'אונג'ו, קוריאה הדרומית
 שם לידה:  סנגהה ג'ונג
 מוקד פעילות:  קוריאה הדרומית 
 תקופת הפעילות:  מ-2006
 מקום לימודים:  Cheongshim International Academy 
 עיסוק:  גיטריסט
 סוגה:  פינגר סטייל 
 שפה מועדפת:  קוריאנית 
 כלי נגינה:  גיטרה אקוסטית יוקלילי פסנתר
 שיתופי פעולה בולטים:  מייגן לי, 2NE1 טרייס באנדי
 http://sunghajung.com/
 פרופיל ב-IMDb
 
זהו שם קוריאני; שם המשפחה הוא .
סנגהה ג'ונג (בקוריאנית: 정성하; ‏נולד ב־2 בספטמבר 1996) הוא גיטריסט דרום קוריאני בטכניקת הפינגר סטייל שהתפרסם על ידי העלאת סרטוני נגינה על גיטרה אקוסטית ל-YouTube ולאתרים נוספים. נכון לינואר 2022, קטעי הווידאו שלו צברו למעלה מ-1.8 מיליארד צפיות, ונרשמו לערוצו כ-6.8 מיליון מנויים.
קריירה

לג'ונג בדרך כלל לוקח שלושה ימים כדי ללמוד ולתרגל קטע חדש, להקליט אותו בווידאו ולהעלותו ל-YouTube‏. בחירת הז'אנר שלו היא רחבה למדי, כאשר הוא לומד ומנגן יצירות רבות שניתן לנגן בגיטרה, וכתוצאה מכך הוא התפשט על פני ז'אנרים רבים.
סונגה זכה ב-15 פרסים ב-YouTube. הווידאו הנצפה ביותר שלו (מעל ל-63 מיליון צפיות (נכון לינואר 2022)) הוא הווידאו שבו הוא מנגן את שיר הנושא של סדרת הסרטים "שודדי הקאריביים".
בשנת 2010, הוא הופיע באלבום הסולו של הזמר נרשה שנקרא בשמו "נרשה" בשיר "אני מאוהב".
סונגה הלחין 18 יצירות החל מפברואר 2011, כאשר שתיים מהן נכנסו לאלבום הבכורה שלו, "כחול מושלם".
אלבומו השני, "האירוניה", יצא לאור ב-21 בספטמבר 2011.
בשנת 2011, הוא השתתף בסיבוב הופעות עם הזמר טרייק בונדי שהתחיל בארצות הברית, והמשיך לאחר מכן גם לסקנדינביה ויפן.
דיסקוגרפיה

(Perfect Blue (2010
(Irony (2011
(The Duets (2012
(Paint it Acoustic (2013
(2015) Two of Me
(2016) L'atelier
(2017) Mixtape
(2018 )Andante
הערות שוליים

↑  "Sungha Jung – Guitar Prodigy". Guitar Today. אורכב מ-המקור ב-2009-11-20. נבדק ב-2009-11-13.
↑  Yoon, Ja-young (28 בפברואר 2011). "How YouTube impacts lives of ordinary people". The Korea Times. נבדק ב-18 במאי 2011. {{cite news}}:  (עזרה)
| --- | --- |
בקרת זהויות :  ISNI: 0000 0003 7279 9547  MusicBrainz: a6c66fb5-c835-4b72-ac97-104cca0d24b1  NLK: KAC201701175  VIAF: 1092149844940102960002   WorldCat (עם VIAF): 1092149844940102960002
עונת 1995/1996 בליגה הארצית

עונת 1995/1996 בליגה הארצית הייתה העונה ה-20 של הליגה הארצית כליגה השנייה בחשיבותה בכדורגל בישראל.
על ניצחון במשחק הוענקו שלוש נקודות ונקודה בודדת הוענקה על תיקו.
הליגה כללה 16 קבוצות. העונה הסתיימה בניצחון של הפועל טייבה שעלתה לעונת 1996/1997 לליגה לאומית לצד הפועל ירושלים.
בסיום העונה שמשון תל אביב והפועל כפר שלם ירדו לליגה השלישית.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | הפועל טייבה | 30 | 18 | 4 | 8 | 40 | 31 | 7 | 58 | עלו ליגה |
| 2 | הפועל ירושלים | 30 | 15 | 9 | 6 | 43 | 24 | 19 | 54 | עלו ליגה |
| 3 | הפועל בת ים | 30 | 10 | 13 | 7 | 38 | 31 | 7 | 43 |  |
| 4 | מכבי קריית גת | 30 | 12 | 6 | 12 | 33 | 34 | 1- | 42 |  |
| 5 | מכבי עירוני אשדוד | 30 | 10 | 10 | 10 | 43 | 34 | 9 | 40 |  |
| 6 | הפועל רמת גן | 30 | 10 | 10 | 10 | 34 | 32 | 2 | 40 |  |
| 7 | הכח רמת גן | 30 | 11 | 7 | 12 | 36 | 36 | 0 | 40 |  |
| 8 | מכבי עכו | 30 | 9 | 13 | 8 | 36 | 37 | 1- | 40 |  |
| 9 | מכבי נתניה | 30 | 9 | 12 | 9 | 38 | 28 | 10 | 39 |  |
| 10 | מכבי יבנה | 30 | 9 | 12 | 9 | 26 | 28 | 2- | 39 |  |
| 11 | הפועל חדרה | 30 | 10 | 8 | 12 | 30 | 38 | 8- | 38 |  |
| 12 | סקציה נס ציונה | 30 | 10 | 8 | 12 | 35 | 44 | 9- | 38 |  |
| 13 | הפועל אשדוד | 30 | 10 | 9 | 11 | 42 | 41 | 1 | 37 |  |
| 14 | הפועל קריית שמונה | 30 | 8 | 13 | 9 | 32 | 38 | 6- | 37 |  |
| 15 | שמשון תל אביב | 30 | 9 | 9 | 12 | 39 | 44 | 5- | 36 | ירדו ליגה |
| 16 | הפועל כפר שלם | 30 | 4 | 9 | 17 | 19 | 43 | 24- | 21 | ירדו ליגה |
↑  תוך הורדת שתי נקודות
תמר נוי

| --- | --- |
תמר נוי
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1926 פלשתינה (א"י)
 פטירה:  1997 (בגיל 71 בערך)
 ענף מדעי:  ארכאולוגיה פרהיסטורית
 בן או בת זוג:  דב נוי (?–1997) 
 צאצאים:  חיים נוי 
 
תמר נוי (1926–1997) הייתה ארכאולוגית ישראלית שהתמחתה בתחום הפרהיסטוריה.
חייה

נוי נולדה בארץ ישראל, למדה ארכאולוגיה באוניברסיטה העברית. עבודת הדוקטורט שלה עסקה בתקופה הנאוליתית ורוב חפירותיה עסקו בתקופה זו.
בין השנים 1954–1960 השתתפה בחפירות באתר הארכאולוגי נחל אורן ביחד עם משה שטקליס. בתחילה כעוזרת מחקר ולאחר מכן כשותפה. בין השנים 1969–1971 נחפר האתר פעם נוסף במשלחת בראשותה בהשתתפות: אריק היגס ואנתוני לג מטעם האוניברסיטה העברית, מוזיאון ישראל ואוניברסיטת קיימברידג'.
בין חפירותיה היו גם אתר מהתקופה הפלאוליתית התחתונה בחולון, אתר הגושרים באצבע הגליל, ואתר ליד זיקים. חפרה גם באתר ליד גלגל בבקעת הירדן, אתר מהתקופה הנאוליתית הקדם קרמית א. באתר נמצאו זרעים ופירות במצב השתמרות טוב שעזרו רבות להבנת ראשית החקלאות במזרח הקדום.
נוי הייתה בין המייסדים של העמותה הישראלית לפרהיסטוריה, נמנתה על מקימי כתב העת המדעי של העמותה "מתקופת האבן" והייתה העורכת הראשונה שלו.
לאחר ייסוד מוזיאון ישראל התמנתה לאוצרת האגף לפרהיסטוריה במוזיאון. במסגרת תפקידה בנתה את אוסף המוזיאון.
נוי פרסמה מאמרים בקדמוניות בכתב העת "ארץ ישראל", "מתקופת האבן" ועוד. ספרה "חולות חלוצה" סקר פרהיסטורי שכתבה ביחד עם ענת מרחב ודניאל ציפר, התפרסם בשנת 1971.
בעלה של נוי היה הפרופסור לספרות דב נוי. לאחר פטירתה הוקמו באוניברסיטת חיפה ובאוניברסיטה העברית שתי קרנות על שמה ועל שם בעלה. במסגרת פעילות ארכיון הסיפור העממי בישראל שהוקם באוניברסיטת חיפה, מחולק מדי שנה פרס תמר נוי ודב נוי המוקדש לעבודה מצטיינת בתחום הארכאולוגיה הפרהיסטורית והספרות העממית.
לקריאה נוספת

עופר בר יוסף ויוסף גרפינקל, הפרהיסטוריה של ארץ ישראל: תרבות האדם לפני המצאת הכתב, ירושלים, הוצאת אריאל בשיתוף מוזיאון התרבות הירמוכית ע"ש יהודה רות, 2008, עמ' 329
הערות שוליים

↑  פרס תמר נוי ודב נוי באתר ארכיון הסיפור העממי
| --- | --- |
בקרת זהויות :  NLI: 987007424203605171  BnF: cb16626102v (data)  GND: 1064758363  ISNI: 0000 0003 8255 704X  LCCN: no00075391  NTA: 298126796  RERO: 02-A016314846  SUDOC: 261807781  VIAF: 38924021   WorldCat (עם VIAF): 38924021
עונת 1986/1987 בפוטבול ליג

| --- | --- |
 תקופת התחרות:  23 באוגוסט 1986 – 11 במאי 1987 (262 ימים)
 מספר משתתפות:  22
 הזוכה:  אברטון
 מספר משחקים:  462
 מספר שערים:  1215 (2.63 בממוצע למשחק)
 מלך השערים:  (33) קליב אלן (טוטנהאם הוטספר)
 → 1985/19861987/1988 ←
 
עונת 1986/1987 הייתה העונה ה-88 של הפוטבול ליג שהיא הייתה הליגה האנגלית הבכירה בכדורגל. העונה החלה ב-23 באוגוסט 1986 והסתיימה ב-11 במאי 1987. בעונה זו התחרויות התקיימו בליגה הבכירה, בליגת משנה,  בדיוויזיון השלישי ובדיוויזיון הרביעי.
הליגה הבכירה כללה 22 קבוצות. נוריץ' סיטי, צ'רלטון את'לטיק ווימבלדון (בפעם הראשונה בתולדות המועדון) היו הקבוצות שעלו מליגת משנה.
עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
אברטון זכתה באליפות בפעם התשיעי בתולדות המועדון.
בסוף העונה לליגת משנה ירדו לסטר סיטי, מנצ'סטר סיטי ואסטון וילה. במקומן לליגה הבכירה עלו דרבי קאונטי ופורטסמות'. צ'רלטון את'לטיק (שסיימה את העונה במקום ה-19 בליגה הבכירה) השתתפה עם קבוצות שסיימו את העונה במקום 3-5 בליגה השנייה בסדרת משחקי מבחן על המקום הפנוי בליגה הבכירה. משחקי מבחן נערכו בשיטת משחק בית ומשחק חוץ. בסופו של התהליך צ'רלטון את'לטיק נותרה בליגה הבכירה שצומצמה ל-21 קבוצות.
בעקבות אסון הייזל שבה נהרגו 39 אוהדים ונפצעו יותר מ-600 אוהדים נוספים מועדונים אנגלים נדונו להשייה של חמש שנים (עד לשנת 1990) מתחרויות אירופיות וליברפול ל-3 שנים נוספות.
כדורגלנים מצטיינים

קליב אלן מטוטנהאם הוטספר כבש 33 שערים וזכה בתואר מלך השערים.
קלייב אלן מטוטנהאם הוטספר זכה בפרס כדורגלן השנה של התאחדות עיתונאי הכדורגל האנגלית.
קלייב אלן מטוטנהאם הוטספר זכה בפרס כדורגלן השנה שהוענק על ידי התאחדות שחקני הכדורגל.